Emfuleni-hoë is glo onder-gekwalifiseerd | Netwerk24
22 Augustus 2018 08:33
Die administrasiebestuurder in die Emfuleni-munisipaliteit het nie die vereiste kwalifikasies om dié pos te vul nie.
Só sê Kingsol Chabalala, 'n DA-lid in die Gautengse wetgewer, in 'n mediaverklaring.
"Velile Mkhothwana, die administrasiebestuurder, het slegs 'n matrieksertifikaat agter sy naam. Oupa Nkoane, Emfuleni se munisipale bestuurder, het dit in 'n skriftelike antwoord op die DA se vrae aan die raad bevestig," sê Chabalala.
"Volgens Nkoane vereis die pos 'n baccalaureusgraad en vyf jaar se ondervinding in bestuursadministrasie."
Dié pos is ook nooit geadverteer nie.
Die DA eis dat Mkhothwana dringend vervang word en 'n gekwalifiseerde persoon wat aan die vereistes voldoen, aangestel word.